 ታክሲታትውን መብዛሕተአን ነዳዲ ስኢንና ኢለን ደው ኢለን እየን ዘለዋ እተን ዘለዋ ታክስታት ድማ ብኽቡር ዋጋ እየን ነቲ ሕብረተሰብ ኣገልግሎት ዝህባ ዘለዋ ህዝቢ ኸኣ ገንዘብ ስለዘይብሉ ነዚ ኣገልግሎታት ክረክብ ኣይከኣለን ኣብ ጸገም እዩ ዘሎ ከምቲ ኮማንድ ፖስት ዝብሎ ሰብ ከምድላዩ ኣማስዩ ብሰላም ክኣቱ ኣይትሪኦን ኣብ መንፈስ እቲ ህዝቢ ድንጋጸ ኣሎ ኣብ ከተማ መቐለ ንሰባት ኣበይ ኣምሲኻ ብምባልውን ብግፍዒ ምቕጥቃጥ ኣሎ እቲ ሃብታምውን ትካላት ንግዱ ከይከፍት ነቲ ወታደርውን እዩ ዝፈርሖ ዘሎ ነባሪት ከተማ ማይጨው ሽግር ንጻወሮ ኢና ዘለና እምበር ሰብ ኣብ ጸገም እዩ ዘሎ ባንኪ ተዓጽዩ እዩ ዘሎ ኣይተኸፈተን ምንቅስቓስ ሰብ ኣሎ እዩ ግን ካብ ሰዓት ክልተ ጀሚሩ ሰዓት እቶ እቶ ኣሎ መገዲ ብሞኾኒ ሓሓሊፉ ይኽፈት ኣሎ ብውልቂ ደኣ እዩምበር ብዙሕ ምንቅስቓስ የለን ጽዕነት ሸቐጥ ካብ ኣላማጣ ክመጽእ ጀሚሩሎ በርበረን ፈሓምን ዝጸዓና መካይን ይመጽኣ ኣለዋ ተምቤን ዓብዪ ዓዲ ትማሊ ብሰሉስ እየ ካብ ዓብዪ ዓዲ ናብ መቐለ ተመሊሰ ነታ ዓዲ ክትርእያ ኣዝዩ ዘሕዝንዩ ኣብኡ ሰራዊት ምክልኻል ኢትዮጵያ እዩ ዘሎ ዓዲ ምሉእ ዓንዩ እዩ ማዕጾ የለን ዘይተሰበረ ምስትያት የለን ሰብ ገና ፎቖዶ በረኻታት እዩ ዘሎ ክስቶ በቲ ኣሎ ክስቶ ኸኣ በቲ ኣሎ ክበሃል ኢኻ ትሰምዕ ሰብ ተበታቲኑ እዩ ዘሎ እታ ከተማ ብመድፍዕ ብኸቢድ ብረት ተወቒዓ እያ ንምግላጹ ከቢድ ከቢድ እዩ ኣነ ብዝረኣኹዎ ሰብ ዝብላዕ ዝሰተ የብሉን በርበረ የብሉ ጨው የብሉ ሕክምናውን የለን ኣብቲ ሆስፒታላት ሰራዊት ምክልኻል እዩ ዘሎ ብዙሕ ዝሓመመ ሰብ ኣሎ ሽኮርያን ካልእን ሕማማት ዘለዎ ሰብ ኣሎ ዝረኽቦ ኣገልግሎት ግን የብሉን ፎቖዶ መገዲ ዝወለዳ ሓራሳት ከምዘለዋ ሰሚዕና ናብ ከተማ ዘይተመለሰ ሰብ ኣሎ ብደብዳብ ከቢድ ብረት ዝሞቱ ስድራ ኣለዉ እቲ ህዝቢ ኣዝዩ ጸልሚትዎ ኣሎ በኽየ እየ መጺአ ኣብቲ ዓዲ ዝተቓጸለ ባንኪ ኣሎ ናይ ኤቲኤም ማሽናት ኣብቲ ከተማ እዩ ዓንዩ ተዘርጊፉ ዘሎ ኣብ ውሱን ቦታታት መብራህቲ መጺኣ ነይራ ሰብ ጠምዩ እዩ ዘሎ ናብ ባዕሎም ናብ ምክልኻል ከይዶም ሃቡና ዝበሉዎም ሰባት ኣለዉ መንግስቲኸ እንታይ ይብል? 